Diari Oficial de la Generalitat Valenciana


Sumari del DOGV 5922, del 29-12-2008 (2008/15142)

ACORD de 26 de desembre de 2008, del Consell, constituït com a Junta General Extraordinària i Universal d'accionistes de l'Institut Valencià d'Habitatge, SA, pel qual s'augmenta el capital social de la mercantil i es modifiquen els estatuts.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5922

Data del DOGV
:   29-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/15029


Data del document
:   26-12-2008

Organisme emissor
:   Institut Valencià d'Habitatge, SA

Tipus de document
:   Acord

Anàlisi jurídica

 Descriptors 

:   * Institut Valencià de l'Habitatge, SA
    * ampliació de capital
    * reglament intern
    * legislació
    * empresa pública
    * capital social

ACORD de 26 de desembre de 2008, del Consell, constituït com a Junta General Extraordinària i Universal d'accionistes de l'Institut Valencià d'Habitatge, SA, pel qual s'augmenta el capital social de la mercantil i es modifiquen els estatuts. [2008/15860]  
El Consell, en la reunió del dia 26 de desembre de 2008, va adoptar l'acord següent:  
El Consell, reunit a Castelló de la Plana el dia 26 de desembre de 2008, com a Junta General Extraordinària i Universal d'accionistes de l'Institut Valencià d'Habitatge, SA, accepta els punts següents com a ordre del dia de la reunió:  
1r. Augment de capital social de l'Institut Valencià d'Habitatge, SA.  
2r. Modificar el títol múltiple representatiu de totes les accions en què es divideix el total capital social.  
3r. Modificació de l'article 5 dels Estatuts socials, com a conseqüència de l'augment del capital.  
4t. Autorització a qualsevol dels membres del Consell d'Administració amb càrrec inscrit perquè, indistintament, puguen executar els acords adoptats en la aquesta reunió.  
5é. Autorització al secretari del Consell d'Administració per a certificar el contingut de l'acta d'aquesta Junta General Extraordinària i Universal d'accionistes i els acords presos.  
En tractar-se l'Institut Valencià d'Habitatge, SA, d'una empresa pública de la Generalitat, i sent aquesta l'únic soci, es troben presents tots els accionistes de la societat.  
Després de l'oportuna deliberació i no havent-hi intervencions de les quals se sol·licite constància, en la seua condició de junta general extraordinària i universal d'accionistes de l'Institut Valencià d'Habitatge, SA, el Consell   
ACORDA  
Primer  
Augmentar el capital social per import d'un milió set-cents quaranta-dos mil nou-cents cinquanta-vuit euros (1.742.958 €), mitjançant l'emissió de 5.800 noves accions nominatives de tres-cents euros amb cinquanta-un cèntims (300,51 €) cadascuna de valor nominal, de la mateixa classe i sèrie que les ja existents, i numerades correlativament des de la número 241.076 a la 246.875, ambdues inclusivament, amb els mateixos drets polítics i econòmics que les anteriors des del dia de hui.  
L'augment se subscriu en la seua integritat en aquest acte per l'únic soci -la Generalitat- i pagarà aquesta en el termini màxim de dos mesos mitjançant l'aportació d'un milió set-cents quaranta-dos mil nou-cents cinquanta-vuit euros (1.742.958 €) en efectiu, que s'ingressaran en la caixa social, en euros, per al seu depòsit en el compte corrent de la societat.   
Segon  
Modificar l'article 5 dels estatuts de la societat, com a conseqüència de l'augment de capital, el qual queda redactat com segueix:   
«Article 5. Capital social i accions  
S'estableix el seu capital social en setanta-quatre milions cent vuitanta-vuit mil quatre-cents sis euros amb vint-i-cinc cèntims d'euro (65.733.171,25 euros) dividit en dues-centes quaranta-sis mil vuit-centes setanta-cinc accions nominatives de tres-cents euros amb cinquanta-un cèntims cadascuna de valor nominal, de la mateixa classe i sèrie, totalment subscrites i desemborsades, i numerades correlativament de l'u al dos-cents quaranta-sis mil vuit-cents setanta-cinc».  
Facultar l'òrgan d'administració per a elevar a pública aquesta modificació estatutària una vegada efectuat el desemborsament.  
Tercer  
Modificar el títol múltiple representatiu de totes les accions en què es divideix el total capital social.  
Quart  
Autoritzar qualsevol dels membres del Consell d'Administració amb càrrec inscrit perquè, indistintament, puguen executar els acords presos en aquesta reunió, atorgant amb aquest fi les corresponents escriptures públiques, fins i tot aclaridores, rectificatòries o subsanatòries, necessàries fins a aconseguir la inscripció d'aquestes en els registres públics corresponents.  
Cinqué  
Autoritzar el secretari del Consell d'Administració per a certificar el contingut de l'acta d'aquesta Junta General Extraordinària i Universal d'accionistes i els acords en aquesta presos.  
Aquests acords es transcriuen literalment.  
No havent-se debatut més assumptes que els ressenyats en l'ordre del dia, s'aprova aquesta acta de la Junta General Extraordinària i Universal d'accionistes de l'Institut Valencià d'Habitatge, SA.  
Aquest acord es publicarà en el Diari Oficial de la Comunitat Valenciana.  
Castelló de la Plana, 26 de desembre de 2008  
El vicepresident primer i secretari del Consell,  
VICENTE RAMBLA MOMPLET